text: Turister skal lokkes med wellness
  16 juni 2011 kl. 16.01
  EU og Region Syddanmark har skudt otte millioner i et turistfremstød i regionen. Danske og udenlandske turister skal bl.a. lokkes til med sundhed og wellness.
  60 syddanske hoteller, feriesteder og virksomheder, der arbejder med sundhed, har udviklet nye typer oplevelser, som sammenkobler friluftsliv,motion, spabehandlinger, wellness, sunde fødevarer og forebyggelse og rekreation. 
  TV-vært Pernille Aalund præsenterede projektet, som har fået navnet WellCome, på en sejltur med det gode skib Frem på Kolding Fjord torsdag eftermiddag. 
  Her var også smagsprøver på de 12 nye typer oplevelser, som de 60 virksomheder har udviklet i fællesskab.
  